als_Latn dik_Latn sag_Latn
Alban Meha është i lumtur që shënoi një super gol ndaj Maltës. Ai e kishte pritur se do të realizoj një gol të tillë. Mesfushori kosovar tregon se goditjet i ka s’i të Juninhons. Alban Meha po vazhdon të bombardoj. Goditjet nga distanca janë një ndër pikat e forta të mesfushorit të Kombëtares dhe këtë e vërtetoi edhe një herë me super golin e shënuar në ndeshjen ndaj Maltës. Anëtari i Parderbornit me një goditje të fortë, nga një largësi rreth 40 metrave, arriti ta tundë rrjetën e mysafirëve, derisa shtoi avantazhin e kuqezinjve në 2:0. Meha e kishte pritur se do të realizoj një gol të tillë.
“Ndihem mjaft mirë. Për mua është shumë e rëndësishme që me golat e mi jo vetëm të ndihmoj ekipin, por edhe të kënaq tifozët. Kisha besim që do ta realizoja një gol të tillë edhe në ndeshjen e djeshme dhe fatmirësisht ia arrita. Unë stërvitem shumë me goditjet nga largësia dhe me shumë punë kam arritur të përmirësohem vazhdimisht. Më pëlqen të godas nga distanca, kështu që nuk mendohem gjatë kur më jepet mundësia”, ka thënë Meha për panorama sport.
“Golin ia dedikoj familjes sime në radhë të parë. Pa dyshim edhe tifozëve të kombëtares, të cilët gjithmonë janë treguar shumë dashamirës ndaj meje. Edhe sot e treguan se janë një forcë shumë e madhe e këtij ekipi, ndaj i falënderoj shumë për gjithë mbështetjen që më kanë dhënë”, theksoi mesfushori nga Mitrovica.
Ai ka thënë se mënyra se s’i e godet topin ka ngjashmëri brazilian, Juninho Pernambucano, i cili thashëm është pensionuar nga futbolli.
“Për nga mënyra sesi e godas topin, mendoj se kam më shumë ngjashmëri me Juninhon”, ka deklaruar Meha.
als_Latn als_Latn als_Latn als_Latn als_Latn